Možda ste već primetili da vam Excel dozvoljava da unosite otprilike bilo šta
u svoj sheet. Pored teksta, možete koristiti mnoge različite tipove brojeva
kao što su decimale, procenti, iznosi u dolarima, datumi itd.
Da bi ovo bilo moguće, Excel koristi funkcionalnost koja se zove Number Formats (format brojeva) i veoma je važno
da razumemo kako to funkcioniše.
Format brojeva govori Excelu tačno koji tip podataka koristimo. Kada unesete
neki sadržaj u ćeliju, Excel će pokušati da primeni pravi format brojeva - automatski.
Na primer, posmatrajte šta se dešava kada unesemo datum iz kalendara u ovu ćeliju
kao što je 1/1/2015 za prvi januar.
Ako pogledate u padajući meni formata brojeva na tabu Home,
videćete da ova ćelija sada koristi datum kao svoj format.
Ovo govori Excelu da radimo sa datumom iz kalendara, a ne nekim drugim tipom broja.
Ako kliknete padajući meni, videćete da postoji još nekoliko drugih formata brojeva
koje možete da odaberete. General formatiranje na vrhu liste je unapred definisan format brojeva
za svaku ćeliju u vašoj radnoj svesci. Kada Excel ne može da pretpostavi koji tip
podataka koristite, on će uglavnom ostaviti General podešavanje.
U ovom primeru, mislim da ću modifikovati formatiranje tako da koristi
Long date opciju (duži prikaz datuma) umesto prikazane. Na ovaj način će biti lakše za čitanje u našem sheet-u.
Uspeli smo!
Kada odaberete ćeliju sa primenjenim formatiranjem, videćete pravu sadržinu
ćelije u prostoru za formulu. Dakle, Long date formatiranje nije promenilo
izvorne podatke - samo je promenilo način na koji su podaci prikazani.
I formatiranje brojeva ne čini samo naše podatke čitljivijim. Na primer, kako
Excel razume da je to datum u kalendaru, možemo da koristimo fill opciju
u donjem desnom uglu ćelije, da nastavimo seriju datuma.
I sada imamo drugi januar, treći januar i tako dalje.
Svakako mnogo lakše nego da smo unosili svaki od ovih datuma jedan po jedan!
Nažalost, Excel ne razume svaki put šta smo želeli da unesemo
kao što bi obična osoba mogla. Zbog toga, Excelu je neophodno da unesemo
podatke na određen način.
Na primer, posmatrajte šta se dešava kada ukucamo January 1st u ovu ćeliju.
Kao što vidite, format brojeva se nije promenio. Ova ćelija još uvek koristi
obično General formatiranje, i to znači da Excel nije razumeo šta smo hteli.
Takođe znači da opcija fill neće raditi kako treba.
Umesto toga, samo je kopirala podatke iz prve ćelije, što nije ono što smo želeli.
Da bismo popravili ovo, moraćemo da promenimo u nešto što Excel može da razume, kao što je 1/1/2015
ili January 1 bez ovog "st" dela.
Uspeli smo!
Sad možete videti da je Excel primenio Custom date formatiranje na ovu ćeliju jer
je razumeo šta smo želeli.
I sada, kao i ranije, možemo da vidimo izvornu vrednost ćelije u prostoru za formulu
i čak možemo da iskoristimo fill opciju da nastavimo niz datuma.
Hajde da pogledamo još jedan koristan, ali potencijalno zbunjujući format brojeva: Procenti.
Sećate se da smo kako određeni podaci moraju biti
uneti na određeni način?
Pa, kada ukucate broj praćen znakom za procenat (%) i pritisnete Enter,
format za procenat će se automatski primeniti na tu ćeliju.
U ovom primer, recimo da radimo sa 8% poreza na promet.
Sad, ako se možda sećate sa časova matematike, procenti se takođe mogu napisati kao
decimalni brojevi. Na primer, ako promenim format brojeva za ovu ćeliju nazad na
General formatiranje, pojaviće se kao 0.08, što je samo drugi način pisanja 8%.
Ističem ovo najviše zato što je lako
napraviti grešku prilikom formatiranja procenata ukoliko niste oprezni.
Na primer, ako ukucamo 8 u praznu ćeliju,
i potom primenimo procentualno formatiranje,
Excel će pomisliti da mislimo na 800%, što nije ni blizu onome što smo stvarno želeli!
Prema našem iskustvu, najbolje je da samo uključite znak za procente kad god
unosite procente u Excel. Na taj način mnogo su manje šanse da će doći do ovakvih grešaka.
OK, ima još samo jedna stvar koju bismo želeli da naglasimo. Ispod padajućeg menija za formatiranje brojeva
videćete male dugmiće, sa levom i desnom strelicom.
Ove komande vam omogućavaju da kontrolišete koliko decimalnih mesta će biti prikazano u ćeliji.
Kao primer, recimo da radim sa brojem u valuti kao što je $19.95.
Kao što vidite, Excel je automatski primenio formatiranje u valutama kada smo uključili
znak za dolar u ovoj ćeliji.
Možete da pokažete više decimalnih mesta kako biste povećali preciznost ili da pokažete manje
da biste uprostili svoje podatke ili čak možete da zaokružite na prvi ceo broj.
Kao i ranije, ne menjamo izvornu vrednost u ćeliji, kao što možemo da vidimo
u prostoru za formulu. Samo činimo lakšim za čitanje u našem sheet-u.
Sada kada znate kako funkcioniše formatiranje brojeva, postarajte se da
formatiranje koristite kako treba u svojim radnim sveskama.